CONSILIUL LOCAL AL MUNICIPIULUI  CRAIOVA

Hotarârea nr. 302
Consiliul Local al Municipiului Craiova, întrunit în şedinţa ordinară din data de 27.11.2008;


Având în vedere raportul nr.166131/2008 al Serviciului Resurse Umane prin care se propune aprobarea criteriilor şi condiţiilor de acordare a fondului de premiere pentru personalul din cadrul Serviciului Public Comunitar de Evidenţă a Persoanelor Craiova şi rapoartele comisiilor de specialitate ale Consiliului Local al Municipiului Craiova nr. 212, 213, 214, 215, 218/2008;
          În conformitate cu prevederile Ordonanţei Guvernului nr.9/2008 pentru modificarea Ordonanţei Guvernului nr.6/2007 privind unele măsuri de reglementare a drepturilor salariale şi a altor drepturi ale funcţionarilor publici până la intrarea în vigoare a legii privind sistemul unitar de salarizare şi alte drepturi ale funcţionarilor publici, precum şi creşterile salariale care se acordă funcţionarilor publici în anul 2007, aprobată de Legea nr.232/2007 şi pentru acordarea unor creşteri salariale pe anul 2008 şi Ordonanţei Guvernului nr.10/2008 privind creşterile salariale ce se vor acorda în anul 2008 personalului bugetar salarizat potrivit Ordonanţei de Urgenta a Guvernului nr.24/2000 privind sistemul de stabilire a salariilor de bază pentru personalul contractual din sectorul bugetar şi personalului salarizat potrivit anexelor nr. II şi III la Legea nr.154/1998 privind sistemul de stabilire a salariilor de baza în sectorul bugetar şi a indemnizaţiilor pentru persoane care ocupă funcţii de demnitate publică, aprobată de Legea nr.231/2007;

În temeiul art.36, alin.2, lit.a, art.45 alin.1 şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă criteriile şi condiţiile de acordare a fondului de premiere pentru personalul din cadrul Serviciului Public Comunitar de Evidenţă a Persoanelor Craiova, după cum urmează:

· complexitatea atribuţiilor, responsabilitatea cu care şi-au adus la îndeplinire sarcinile de serviciu;

· iniţierea de proiecte şi programe în interesul comunităţii locale;

· capacitatea de a se integra într-o echipă şi de a oferi sprijin informaţional, atunci când este solicitat;

· respectarea normelor de disciplină şi a normelor etice în relaţiile cu colegii şi cu cetăţenii; 

· capacitatea de a lua hotărâri rapid şi cu simţ de răspundere.

Art.2. De prevederile art.1 nu beneficiază personalul din cadrul Serviciului Public Comunitar de Evidenţă a Persoanelor Craiova care a fost sancţionat în cursul anului 2008, care a plecat din instituţie, precum şi cel al cărui                                            contract de muncă sau raport de serviciu este suspendat. 

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico – Financiară, Serviciul Resurse Umane şi Serviciului Public Comunitar de Evidenţă a Persoanelor Craiova vor duce la îndeplinire prevederile prezentei hotărâri.

	 PREŞEDINTE DE ŞEDINŢĂ,
	          CONTRASEMNEAZĂ,

	
	                   SECRETAR,

	          Dan Iulius MAGLA
	           Nicoleta MIULESCU

